
RAPORT DE SPECIALITATE
privind atribuirea în folosință gratuită și încheierea contractului de dare în folosință gratuită a spațiului SAD, situat în Timișoara, str. Ion Ghica nr.19, către  DIRECȚIA FISCALĂ A MUNICIPIULUI TIMIȘOARA
           
	Având în vedere Referatul de aprobare a proiectului de hotărâre nr. SC2022-786/12.01.2022 al Primarului Municipiului Timișoara și Proiectul de hotărâre privind atribuirea în folosință gratuită și încheierea contractului de dare în folosință gratuită pentru spațiul SAD,  situat în Timișoara, str.Ion Ghica nr.19, demisol cu 1,34% părți comune indivize și 8/590 mp. teren în folosință,  înscris în CF nr. 408578-C1-U11 Timișoara, nr.top 17128/XIV, proprietar Statul Român în administrarea operativă a ICRAL, către DIRECȚIA FISCALĂ A MUNICIPIULUI TIMIȘOARA, facem următoarele precizări:
	DIRECȚIA FISCALĂ A MUNICIPIULUI TIMIȘOARA este o instituție publică cu personalitate juridică și a solicitat prin adresa nr. IF2021 – 039516/24.09.2021 atribuirea în folosință gratuită a spațiului SAD, situat în Timișoara, str.Ion Ghica nr.19, demisol, în suprafață de 20,85 mp, cu 1,34% părți comune indivize și 8/590 mp. teren în folosință, având în vedere necesitatea depozitării dosarelor fiscale a persoanelor juridice și fizice ale Direcției Fiscale a Municipiului Timișoara.
	Spațiul SAD solicitat de către Direcția Fiscală este în suprafața de 20,85 mp. și este înregistrat în evidența mijloacelor fixe cu nr. inventar 5280.01 și valoarea de inventar 50.901 lei.
	Solicitarea DIRECȚIEI FISCALE A MUNICIPIULUI TIMIȘOARA, înregistrată cu nr. IF2021-039516/24.09.2021, a fost analizată în ședința din data de 25.11.2021  a Comisiei de Analiză a Spațiilor cu Altă Destinație decât aceea de locuință, situate în imobile proprietatea Primariei Timișoara precum și în proprietatea Statului Roman, în administrarea Consiliului Local al Municipiului Timișoara înființată prin HCLMT nr.12/26.06.2012 și modificată prin HCLMT nr. 122/13.04.2021. Comisia de Analiză a Spațiilor cu Altă Destinație decât aceea de locuință, organizată în data de 25.11.2021, ora 15,00, a decis atribuirea directă și închierea contractului de atribuire în folosință gratuită, pe o perioadă de 2 ani.
	Spațiul a fost verificat prin următorele adrese ale serviciilor de specialitate:
Adresa IF 2021- 039516/13.12.2021 a Biroului Clădiri Terenuri  
Adresa IF 2021- 39516/13.12.2021 a Compartimentului Fond Funciar 
Adresa IF 2021- 3951/16.12.2021 a Serviciului Juridic 
	În conformitate cu  art.129 alin.(1) și  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale apreciem că Proiectul de hotărâre privind atribuirea în folosință gratuită și încheierea contractului de dare în folosință gratuită, conform Anexa 1, pentru spațiul SAD,  situat în Timișoara, str.Ion Ghica nr.19, demisol cu 1,34% părți comune indivize și 8/590 mp. teren în folosință,  înscris în CF nr. 408578-C1-U11 Timișoara, nr.top 17128/XIV, proprietar Statul Român în administrarea operativă a ICRAL, pe o perioadă de 2 ani către DIRECȚIA FISCALĂ A MUNICIPIULUI TIMIȘOARA, îndeplinește condițiile pentru a fi supus dezbaterii și aprobării în plenul Consiliului Local al Municipiului Timișoara .

